“В И К”ООД

**гр. КЪРДЖАЛИ**

# АНАЛИЗ

**НА**

# ДЕЙНОСТТА и ФИНАНСОВОТО СЪСТОЯНИЕ

**към 31.12.2017 година**

**март 2018 година**

**1.Обща информация .Предмет и сфери на дейност.**

“В и К” ООД гр. Кърджали е Търговско дружество с ограничена отговорност, което е регистрирано с фирмено дело № 2506/1991 година на Кърджалийския окръжен съд т.2;рег.1;стр.7;пар.1; пореден номер 3 със седалище гр. Кърджали и адрес на управление бул. България № 88. Съдружници в дружеството са:

|  |  |
| --- | --- |
| Държавата в лицето на МРРБ | 51% от дяловете; |
| Община Ардино | 4% от дяловете; |
| Община Джебел | 3% от дяловете; |
| Община Кирково | 8% от дяловете; |
| Община Крумовград | 8% от дяловете; |
| Община Кърджали | 18% от дяловете; |
| Община Момчилград | 5% от дяловете; |
| Община Черноочене | 3% от дяловете. |

Регистрираният капитал на “В и К” ООД гр. Кърджали е в размер на 316 090 лева. или 31 609 дяла по 10 лева номинал.

Предмет на дейност на дружеството, съгласно регистрацията е:

-водоснабдяване, канализация и пречистване на водите;

-инженерингови услуги в страната и в чужбина;

-експлоатация на водоснабдителни язовири;

-проучване, проектиране, изграждане, поддържане и управление на водоснабдителни, канализационни, електро и топлоенергийни системи;

-извършване на всякакви услуги и сделки в страната и в чужбина.

Дружеството осъществява своята дейност на територията на седемте общини в Област Кърджали,чрез своите седем експлоатационни района и се представлява от инж. Славчо Димов Славков – Управител.

Структурата на управление на Дружеството е изградена на две нива: централно управление и производствени звена.Към 31.12.2017 г. средносписъчният брой на служителите на „ВиК” ООД, гр.Кърджали е 360 . Всички въпроси, свързани с управлението на персонала,полагането на труд и неговото заплащане са уредени в КТД,подписан между работодателя и двата синдиката КТ„Подкрепа” и „КНСБ”.

Структурата на заетостта по вид персонал съответства на дейността и на потребностите на „ВиК” ООД, гр. Кърджали от високоефективно предоставяне на услугите на дружеството.Промените в списъчния и квалификационин състав на персонала е подчинен на целите на Дружеството.

Утвърденият предмет на дейност определя стопанските операции,извършвани от Дружеството на територията на област Кърджали,свързани с доставяне питейна вода,отвеждане и пречистване на отпадъчни води и изграждане на нови съоръжения.С тази си функция Дружеството е единствен доставчик на питейна вода на населението в областта и отговорен фактор за опазване на околната среда и екологическото равновесие в района.

**2. Преглед на резултатите от дейността и финансовото състояние на Дружеството.**

Във връзка с промените в Закона за водите /чл. 198п, ал.1 във връзка с 198о, ал.1/ ,

на 17.03.2016г. „В и К” ООД, гр. Кърджали (ВиК Оператор) и Асоциация по ВиК на обособената територия, обслужвана от „В и К” ООД Кърджали, подписаха договор в сила от 01.04.2016г,, с който се предоставя на ВиК оператора изключителното право да стопанисва, поддържа и експлоатира всички съществуващи и бъдещи Публични активи, при спазване на изискванията на Закона за водите и Закона за опазване на околната среда. Операторът няма право да продава,заменя,отдава под наем,обременява с тежести и прехвърля публични активи.Съгласно сключения договор ,Публичните активи –ВиК активи и съоръжения,могат да се използват само по предоставяне на услугите по доставяне,отвеждане и пречистване на отпадъчни води на потребителите.

Операторът има право да получи всички приходи от предоставянето на Услугите и ползването на публичните активи.В замяна на получените по силата на договора права на достъп за експлоатация на публичните активи и приходите от предоставянето на ВиК услугите на потребителите,Операторът поема ангажимент за задължителни инвестиции в конкретно определен размер.Доколкото договорът не предвижда заплащане с парични средства за получените от ВиК Оператора права,то поетите ангажименти за задължителни инвестиции се явяват по същество възнаграждението,дължимо от ВиК Оператора за получените от него права.Договорът осигурява право на достъп и експлоатация на публични активи,но за целево изпълнение с тях на обществена ВиК услуга.

На територията на седемте общини в област Кърджали дружеството поддържа 72 броя водоснабдителни системи за производство и доставка на питейна вода. От тях 69 броя са с АСУ (автоматизирана система за управление) с дължина на водопроводна мрежа(в т.ч. отклонения)1830 км,на територията на град Кърджали дружеството поддържа водоснабдителна система за доставка на непитейна вода.

Нивото на покритие с водоснабдителни услуги се определя като съотношение между броя население, ползващо водоснабдителни услуги към общия брой на населението в региона, обслужван от oператора. Действително постигнатото годишно ниво за 2017 г. е 0,917 спрямо 0,916 за 2016 г.

Нивото на покритие с канализационни услуги се определя като съотношение между броя население, ползващо канализационни услуги към общия брой на населението в региона, обслужван от оператора. Действително постигнатото годишно ниво за 2017 г. е 0,433 спрямо 0,422 за 2016 г. Основната причина за ниския коефициент е липсата на канализационни системи в селата и в част от градовете.

Дружеството не експлоатира канализационни помпени станции.

Пречиствателни станции за отпадни води на територията на областта са изградени в гр.Кърджали и Момчилград.

Предлаганите услуги са обособени в три водоснабдителни и една канализационна система, като броят на обособените В и К системи е определен съгласно разпоредбите на чл. 13 , ал. 1 и чл. 14, ал. 1 от ЗРВКУ, а именно:

* ВС питейна помпена вода
* ВС питейна гравитачна вода
* ВС вода с непитейни качества
* КС (канализационна система)

(пречистване)

**Производствена програма**

Производствената програма е определена след обстоен анализ на специфичната среда, в която оперира „ВиК” ООД, гр. Кърджали – географски особености, специфични характеристики на съответните групи потребители, техническо и ресурсно обезпечение и други. Изводите от направения анализ ни дадоха основа за прогнозиране на нивата на потребление за периода на бизнес плана.

Анализите на производствената програма и най-вече на нейната динамика позволяват да бъдат направени следните основни извода:

* Запазват се като съотношение общите загуби на питейна вода;
* Има спад с 7 085 м3 на фактурираните количества на питейната вода и на отведените отпадъчни води с 61 хм3.

Подадена вода общо за 2017г е 10692 хил.куб.м., при 10741 хил.куб.м. за 2016г

Отчетения обем на инкасирана вода за 2017г е 5542 хил. куб.м :

* инкасирана питейна вода - 5291 хил.м3
* инкасирана непитейна вода – 251 хил.м3
* при инкасирана за същия период през 2016г- 5576 хил. куб.м:
* инкасирана питейна вода - 5298 хил.м3
* инкасирана непитейна вода – 278 хил.м3

За отчетния период общата загуба на инкасираната вода е 48,16% при 48,09% за 2016г.

**2.3.Финансови показатели**

Дружеството изготвя официални финансови отчети и води своето текущо счетоводство в съответствие с изискванията на българското търговско, счетоводно и данъчно законодателство.

Финансовите отчети на “В и К” ООД гр. Кърджали са изготвени в съответствие с Международните стандарти за финансови отчети.

Действащите цени за предоставените ВиК услуги са утвърдени с Решение № БП- Ц-9 от 26.07.2017г на КЕВР.

Финансовото и имущественото състояние на ВиК ООД гр.Кърджали са представени в следващия анализ,данните за който са от финансовия отчет на дружеството.

|  |  |  |  |  |  |
| --- | --- | --- | --- | --- | --- |
| **№** | **Коефициенти** | **2017 г.** | **2016 г.** | **Разлика** | |
| **Стойност** | **Стойност** | **Стойност** | **%** |
|  | **Рентабилност:** |  |  |  |  |
| 1 | На собствения капитал | 0.249042 | 0.02085 | 0.23 | 1094% |
| 2 | На активите | 0.046132 | 0.00289 | 0.04 | 1498% |
| 3 | На пасивите | 0.056620 | 0.00335 | 0.05 | 1589% |
| 4 | На приходите от продажби | 0.042240 | 0.00285 | 0.04 | 1380% |
|  | **Ефективност:** |  |  |  |  |
| 5 | На разходите | 1.050518 | 1.01033 | 0.04 | 4% |
| 6 | На приходите | 0.951912 | 0.98978 | (0.04) | -4% |
|  | **Ликвидност:** |  |  |  |  |
| 7 | Обща ликвидност | 1.374637 | 1.34897 | 0.03 | 2% |
| 8 | Бърза ликвидност | 1.036302 | 1.00144 | 0.03 | 3% |
| 9 | Незабавна ликвидност | 0.226525 | 0.23743 | (0.01) | -5% |
| 10 | Абсолютна ликвидност | 0.226525 | 0.23743 | (0.01) | -5% |
|  | **Финансова автономност:** |  |  |  |  |
| 11 | Финансова автономност | 0.227352 | 0.16075 | 0.07 | 41% |
| 12 | Задлъжнялост | 4.398467 | 6.221018 | (1.82) | -29% |

Към 31.12.2017 г. коефициентът на рентабилност на собствения капитал е на стойност 0,25 и показва, че през годината един лев собствен капитал носи 0,25 лв. балансова печалба.През 2017 г. спрямо 2016 г., собствения капитал на дружеството се увеличава с 31 %.

Показателят, който показва доколко ефективно са използвани ресурсите на дружеството - дълготрайни активи, материални запаси, вземания и парични средства в неговата дейност и дали успешно се изпълнява т. нар. бизнес функция е рентабилността на активите.

Стойността на коефициента на рентабилност на активите към 31.12.2017 г. е на стойност 0,046. За 2017 г. „ВиК” ООД, гр. Кърджали отчита финансов резултат печалба, а активите на дружеството се понижават с 2 % в сравнение с 2016 г.

Коефицентите за обща и бърза ликвидност са близо до единица,което показва,че дружеството все още не разполага с достатъчно свободни средства за посрещане на текущите си задължения.

**2.4.Източници на финансиране**

Собствени приходи в размер на 9233 хил. лв за 2017г. Основния дял на приходите ,в размер на 8396 хил.лв,или 91% се формира от предоставянето на услуги:от услуги свързани с водоснабдяване,канализация и пречистване на отпадни води -8327 хил.лв и 69 хил.лв приходи от предоставянето на други услуги/издаване на разрешителни,становища,съгласуване на проекти и др./.

В други приходи са включени Приходи от продажба на услуги по публични активи в размер на 722 хил.лв

|  |  |  |  |
| --- | --- | --- | --- |
| № | Приходи | 2017г.  в хил. лв | 2016г.  в хил. лв |
| 1 | Приходи от продажби в т. ч. | 8396 | 8279 |
|  | В и К услуги | 8396 | 8279 |
|  | продажба на стоки |  | - |
| 2 | Придобиване на активи по стоп.начин | 566 | 14 |
| 3 | Други приходи в т. ч.  Приходи от финансирания | 837 | 522  43 |
| 4 | Финансови приходи | 0 | 3 |
|  | **Общо** | **9749** | **8818** |

**4. Разходи**

Отчетените разходи към 31.12. 2017 г. на дружеството са в размер на 9305 хил.лв. Спрямо 2016г са увеличени с 577 хил.лв.

|  |  |  |  |  |  |
| --- | --- | --- | --- | --- | --- |
| № | Наименование на разходите | 2017г. в хил. лв | % | 2016г в хил. лв | % |
| 1 | Разходи за суровини, материали и външни услуги | 2902 | 31 | 2958 | 33 |
|  | Суровини и материали | 2083 | 22 | 2129 | 24 |
|  | Външни услуги | 819 | 9 | 829 | 9 |
| 2 | Разходи за персонала | 4594 | 50 | 4764 | 55 |
|  | Разходи за възнаграждения | 3786 | 41 | 3516 | 41 |
|  | Разходи за осигуровки | 808 | 9 | 1248 | 14 |
| 3 | Разходи за амортизация и обезценка | 548 | 6 | 703 | 8 |
| 4 | Други разходи | 1044 | 11 | 131 | 2 |
|  | **Общо разходи за оперативна дейност** | **9088** |  | **8556** |  |
| 5. | Разходи за лихви и др.финансови разходи | 217 | 2 | 172 | 2 |
|  | **Общо разходи** | **9305** | **100%** | **8728** | **100%** |

Разходите за материали включват разходи за основни материали, електроенергия,горивни и смазачни материали,резервни части и др.Разходите за електроенергия формират основния дял от разходите за материали- 46 %.

Основен елемент от разходите за външни услуги са разходите за ремонт и поддръжка ,таксите водоползване и заустване- платими на държавата,както и такси –дължими на КЕВР.

С най-голям относителен дял спрямо общите разходи са разходите за персонала -50% Те включват заплати на служителите,осигуровки и социални придобивки изплащани от дружествот.

**6.Анализ на финансовия резултат**

“В и К” ООД гр. Кърджали реализира печалба за 2017 г. в размер на 390 хил. лв

Мярка: хил.лв.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  |  |  |  |  | | Текуща | Предходна | Разлика |
| N: | П о к а з а т е л и | | | | | година | година |  |
|  |  |  |  |  | | Стойност | Стойност | Стойност |
| 1 | Приходи от обичайната дейност | | | | | 9749 | 8818 | 931 |
| 2 | Разходи за обичайната дейност | | | | | 9305 | 8728 | 577 |
| 3 | **Печалба от обичайната дейност**  (1-2) | | | | | 444 | 90 | 354 |
| 4 | Печалба преди лихви (3+/- лихви) | | | | | 659 | 262 | 397 |
| 5 | **Счетоводна печалба** /преди данъчно облагане/ | | | | | 444 | 90 | 354 |
| 6 | **Балансова печалба** /след данъчно облагане/ | | | | | 390 | 25 | 365 |
| 7 | Нетни приходи от продажби | | | |  | 8396 | 8279 | 117 |

**7.Рискови фактори**

**Валутен риск**

В дейността на дружеството като цяло засега не съществува валутен риск, тъй като реализира приходи в лева.Доставките на суровини и материали също са в лева.

**Лихвен риск**

Като цяло дружеството няма значителни лихвоносни активи, с изключение на паричните средства и еквиваленти. Тъй като то не поддържа значителни по размер свободни парични средства, неговите приходи и оперативни парични потоци са в голяма степен независими от промените в пазарните лихвени равнища.Дружеството не ползва инвестиционни кредити , поради което не съществува лихвен риск.

**Ликвиден риск**

Ликвидният риск е свързан с неритмичното плащане от страна на населението и бюджетните институции на услугите, които сме предоставили. Настъпилата икономическа и финансова криза, както и неразплатените задължения са основен генератор на висока междуфирмена задлъжнялост.

**Ценови риск**

Дружеството не е изложено на пряк ценови риск. Ценовия риск се влияе от покачване на цените на основните материали, които използваме в основната си дейност.

Цените на извършваните услуги от дружеството се одобряват от Комисия за енергийно и водно регулиране ( КЕВР) гр. София.

**Зависимост от ключов персонал**

Напускането или освобождаването на служители, заети с основната дейност би могло в краткосрочен план да окаже негативно влияние върху плавното осъществяване на дейността на компанията.

Въпреки това, считаме, че изградената организация в дружеството гарантира до голяма степен дългосрочното изпълнение на ангажиментите на компанията към нейните клиенти.

Правата и задълженията на работниците и служителите са уредени чрез колективен трудов договор, който е подновен през 2017 г., като по този начин и чрез поетите ангажименти от страна на дружеството ,се управлява този риск.

**8. Вероятното бъдещо развитие на предприятието**

Бъдещото развитие на Дружеството е свързано със:

Запазване на дейността по непрекъснато водоснабдяване на населението и фирмите в област Кърджали,запазване и повишаване качеството на доставянната питейна вода и отвеждането и пречистването на отпадните води ,в съответствие с действащите екологични норми,при запазване на социалната поносима цена на предоставената услуга.

Модерно развитие,поддържане и разширяване на каналната мрежа за отвеждане на всички отпадъчни води до специални зауствания и пречиствателни станции за отпадни води.

Дружеството има одобрен бизнес план за 2017 г. от КЕВР.

На базата на предвижданията, залегнали в бизнес плана, може да се очаква предприятието да има статут на “действащо “ поне през следващите пет години.

**9. Действия в областта на научноизследователската и развойната дейност**

През 2017 г. „В и К” ООД, гр. Кърджали не е провеждало действия в областта на научноизследователската и развойната дейност.

**10. Информация изисквана по реда на Търговския закон**

В и К” ООД, гр. Кърджали е дружество с ограничена отговорност с мажоритарен собственик на капитала - Министерство на регионалното развитие и благоустройството, ЕИК/ПИК 831661388. Дружеството не притежава собствени акции и част от капитала.

През 2017 година получените общо възнаграждения от управителя на дружеството са следните:

хил.лв

|  |  |  |  |
| --- | --- | --- | --- |
| **Възнаграждение по договор за управление и контрол** | **Други допълнителни**  **възнаграждения** | **Осигуровки за сметка на възложителя** | **Общо:** |
| **55** |  | **6** | **61** |

Управителят на В и К ООД – град Кърджали не притежава дялове от капитала му и не участва в съвети на търговски дружества като неограничено отговорен съдружник, не притежава дялове от капитала им и не участва в управлението на други дружества.

**11.Информация за сключени големи сделки между свързани лица през 2017г.**

През 2017 г. Дружеството не е сключвало големи сделки със свързани лица.

25 март 2018 година

гр. Кърджали Управител:

**/инж. Сл. Славков/**